
PARLAMENTUL ROMÂNIEI

CAMERA DEPUTAŢILOR
       Comisia pentru drepturile omului culte,                                Bucureşti,  22 martie 2011                                                       şi problemele minorităţilor naţionale                                     Nr. 25/57                                                                                                                                                                                                                                                                                                                           

BIROUL PERMANENT

AL

CAMEREI DEPUTAŢILOR

Vă înaintăm alăturat RAPORTUL asupra propunerii legislative privind terminologia oficială utilizată pentru etnia ţiganilor, trimis spre dezbatere în fond, cu adresa nr. PL-x  37 din 15 februarie 2011,  înregistrat sub nr.25/57 din 16 februarie 2011. 

                     În raport de obiectul şi conţinutul său, propunerea legislativă face parte din categoria legilor ordinare.
PREŞEDINTE

Nicolae Păun




PARLAMENTUL ROMÂNIEI

CAMERA DEPUTAŢILOR

	COMISIA PENTRU drepturile                         Bucureşti,  22 martie 2011
omului, culte  Şi  PROBLEMELE 

minoritĂŢilor  naŢionale                            Nr.  Pl-x  37/2011                                                                                                             
          


RAPORT
   
asupra propunerii legislative privind terminologia oficială utilizată pentru etnia ţiganilor

În conformitate cu prevederile art. 95 din Regulamentul Camerei Deputaţilor, republicat, Comisia pentru  drepturile omului, culte şi problemele minorităţilor naţionale a fost sesizată spre dezbatere în fond, cu propunerea  legislativă  privind terminologia oficială utilizată pentru etnia ţiganilor, trimisă cu adresa nr. Pl-x  37 din 15 februarie 2011,  înregistrată cu nr. 25/57 din 16 februarie 2011. 

Senatul, în calitate de primă Cameră sesizată, a respins propunerea legislativă în şedinţa din 9 februarie 2011.
Camera Deputaţilor este Cameră decizională, potrivit prevederilor art. 92 alin. (9) pct. 1 din Regulamentul Camerei Deputaţilor, republicat, cu referire la prevederile art. 75 din Constituţia României, republicată.
Comisia juridică, de disciplină şi imunităţi a avizat negativ propunerea legislativă, conform avizului Pl-x 37/2011 din 1 martie 2011.

Comisia pentru egalitate de şanse pentru femei şi bărbaţi a avizat negativ propunerea legislativă, prin avizul nr. 37/90 din 1 martie 2011.

Consiliul Legislativ, cu avizul nr.1209 din 11.10.2010, avizează negativ iniţiativa legislativă.

Guvernul nu a transmis un punct de vedere privind iniţiativa legislativă de faţă.
Departamentul pentru Relaţii Interetnice din cadrul Guvernului României, prin punctul de vedere transmis cu nr.2410/AM/04.10.2010, nu susţine adoptarea propunerii legislative.

Agenţia Naţională pentru Romi  a transmis punctul de vedere al instituţiei, de respingere a propunerii legislative.

Consiliul Naţional pentru Combaterea Discriminării, prin adresa nr.2022 din 22.03.2011, a transmis punctul de vedere al instituţiei, privind respingerea propunerii legislative. 
Propunerea legislativă supusă dezbaterii are ca obiect reglementarea folosirii termenului de ţigan/ţigancă în documentele oficiale din România, în scopul evitării confuziei care se poate crea cu denumirea de român. 
În conformitate cu prevederile art.61 din Regulamentul Camerei Deputaţilor, republicat, membrii comisiei au examinat propunerea legislativă, în şedinţele din 1 martie a.c. şi, respectiv, 22 martie a.c.
La şedinţa Comisiei din data de 22 martie a.c. au fost prezenţi 10 deputaţi din totalul de 13 membri. 
La lucrările Comisiei, în conformitate cu prevederile art.55 din Regulamentul Camerei Deputaţilor, republicat, a participat dl Vasile Timiş, secretar de stat în Ministerul Culturii şi Patrimoniului Naţional. 

Iniţiatorul, dl deputat Silviu Prigoană, deşi invitat, nu a participat la lucrările Comisiei.  

În urma examinării propunerii legislative, a avizelor sus-menţionate şi a punctelor de vedere exprimate, membrii comisiei au hotărât, cu majoritate de voturi (1 abţinere), să propună plenului Camerei Deputaţilor respingerea propunerii legislative privind terminologia oficială utilizată pentru etnia ţiganilor.

În raport cu obiectul şi conţinutul său, propunerea legislativă face parte din categoria legilor ordinare.          

PREŞEDINTE,                                                    SECRETAR ,

Nicolae PĂUN                                                    Sergiu ANDON
                 Întocmit :

                 Şef birou 
                 Onesia Babeş    

